Charlotte Gainsbourgová

Charlotte Gainsbourg ( * 21. júl 1971, Londýn, Anglicko), je anglicko–francúzska herečka a speváčka. Jej rodičmi sú Jane Birkin a Serge Gainsbourg. 
Detstvo a mladosť.
Gainsbourgová sa narodila anglickej herečke a speváčke Jane Birkin a francúzskemu hudobníkovi Sergeovi Gainsbourgovi. Jej stará mama z matkinej strany bola herečka Judy Campbell a jej strýko je scenárista Andrew Birkin. Gainsbourgov otec bol židovského pôvodu. Jej rodným jazykom, je francúzština, ale plynule hovorí aj po anglicky.
V roku 1980 sa vzťah jej rodičov rozpadol a matka opustila otca kvôli inej láske. Potom, čo sa jej rodičia rozišli, Gainsbourgovej otec upadol do alkoholizmu a nakoniec v roku 1991 zomrel na infarkt. Má dve nevlastné sestry z maminej strany (z čoho najstaršia Katy Berry, tragicky zomrela v roku 2013) a z otcovej strany, má troch nevlastných súrodencov. 
Kariéra.
Herectvo.
Jej prvá rola, bola vo filme "Paroles et Musique" z roku 1984, kde stvárnila dcéru Catherine Deneuve. V roku 1986 získala francúzske prestížne herecké ocenenie Cesar za „najsľubnejšiu herečku“, za jej herecký výkon vo filme "An Impudent Girl". 
V roku 1988 si zahrala zo svojou matkou, vo filme "Kung Fu Master". V roku 1994 sa začala venovať aj divadelnému herectvu. V roku 1996 hrala Gainsbourgová hlavnú úlohu, vo filme "Jane Eyre", filmovej adaptácii románu Charlotte Brontëovej z roku 1847. V roku 2000 získala cenu César za „najlepšiu herečku vo vedľajšej úlohe“ za jej herecký výkon, vo filme "La Bûche".
V roku 2003 hral Gainsbourgová vo filme "21 Grams" s Naomi Watts, Seanom Pennom a Beniciom del Torom. V roku 2009 získala cenu za najlepšiu herečku na filmovom festivale v Cannes, za jej herecký výkon, vo filme "Antikrist". 
V roku 2012, sa pripojila k hereckému obsadeniu ako Kristen Dunst, Charlotte Rampling, Alexander Skarsgård, Kiefer Sutherland a Jesper Christensen vo filme "Melancholia". O rok neskôr, hrala hlavnú postavu, v 5½ hodinovovom filme, "Nymphomaniac - Volume 1" a "Nymphomaniac - Volume 2", ktorý bol kvôli dĺžke rozdelený na dve časti. Film je spätý so sexuálnym životom hlavnej hrdinky.
Hudba.
Gainsbourgová nahrala svoj hudobný debut v kontroverznej piesni "Lemon Incest" v roku 1984. Text, ktorý spievala Gainsbourgová a jej otec Serge, naznačoval pedofilný vzťah medzi otcom a dcérou a viedol ľudí k presvedčeniu, že materiál je autobiografický. V roku 1986 vydala svoj debutový album "Charlotte for Ever", ktorý produkoval jej otec. Neskôr, vydala aj ďalšie albumy; "5:55", "IRM", "Stage Whisper" a "Rest", ktoré získali komerčný a aj kritický úspech. 
Súkromný život.
Jej dlhoročným partnerom je francúzsko-izraelský herec a režisér Yvan Attal, s ktorým sa zoznámila v roku 1991. Gainsbourgová a Attal nie sú zosobášení a neplánujú sa vziať. Spolu majú tri deti: syna Bena (nar. 1997) a dcéry Alice (nar. 2002) a Jo (nar. 2011). Gainsbourgová sa identifikuje ako Židovka a oslavuje židovské sviatky s rodinou svojho manžela.
Gainsbourgová sa narodila v Londýne, ale väčšinu svojho života strávila v Paríži až do smrti svojej sestry Kate Barry. V roku 2013 sa spoločne s jej rodinou presťahovali do New Yorku. Do Paríža sa vrátili v roku 2020.
5. septembra 2007 podstúpila Gainsbourgová operáciu, v dôsledku krvácania do mozgu, ktoré utrpela pri vodnom lyžovaní v Spojených štátoch.